Folkalender

Karl Kristian Møder Tue West
2025-09-18 20:00 - 21:30 (Europe/Helsinki) | Fermaten, Smallegade 4, Herning, 7400
”Karl Kristian møder Tue West” er navnet på en helt eksklusiv koncertrække, hvor de to dygtige sangskrivere udfolder sig på scenen sammen.
Det startede som et uformelt møde imellem dem. Efter timers snakke og gode historier, blev det til et musikalsk og lyrisk samarbejde. Således blev Tue West sangskriver på flere af Karl Kristians nye numre, der udgives i 2024-2025. Efter dette partnerskab opstod, valgte de to sangskrivere, at tiden var kommet til at stå på samme scene.
To sangskrivere fra hver deres generation møder hinanden og tager os andre med ind, når de i september 2025 drager på turné sammen! Vi tør godt love nogle helt særlige, musikalske aftener i selskab med de to troubadourer!
Tue West er et kendt navn for de fleste, med sin imponerende karriere, store bagkatalog og gedigne hits (bl.a. En Sang Om Kærlighed, Hun Er Fri). Igennem 20 år har han udgivet 9 studiealbums, en EP og dusinvis af singler. Han har modtaget en Grammy, P3’s talentpris, Statens Kunstpris for rytmisk musik og en lang række nomineringer, blandt meget andet. Tue West udgiver nyt album i 2025.
Karl Kristian, den nyere vestjyske sangskriver, vandt Autors Hæderspris 2022 for sit store sangskrivertalent – og siden er det gået stærkt med rigtigt mange koncerter og vellykkede band-turnéer, udgivelse af album og gode anmeldelser under bæltet. Han spiller til dagligt med sit band af topmusikere (bl.a. kendt fra Poul Krebs, Jonah Blacksmith, Peter Sommer m.fl.). Karl Kristian udgav i 2019 debutalbummet “Før Jeg Sover Ind”, efterfulgt af albummet “Superhelt” (2022), der bl.a. fik 4 stjerner i GAFFA. Karl Kristian udgiver nyt album i starten af 2025.

CARA (Ty/Irl)
2025-09-18 20:00 - 22:00 | KulturØen Middelfart, Havnegade 6, Middelfart, 5500
CARA er et multinationalt Music Awards-vindende keltisk folkeband.
Musikerne kommer fra Irland, Skotland og Tyskland og er kendt for deres innovative arrangementer, deres egne kompositioner og sangskrivning, virtuose præstationer og en karismatisk scenetilstedeværelse. De skaber deres egen lyd, med stemmerne fra de to sangere Gudrun Walther og Kim Edgar i centrum. Vokalerne spænder fra drømmende ballader til arkaisk gælisk mundmusik til deres egne sange med aktuelle sociopolitiske referencer, hvor de to forsangere supplerer hinanden.
Sangene veksler med tempofyldte instrumentalstykker med det virtuose samspil mellem violin og uilleann pipes. Den irske sækkepibe spilles af Simon Pfisterer. Og Gudrun Walthers elegante og udtryksfulde spillemandsspil får stor ros af fagpressen i ind- og udland.
Det, der også gør CARA til noget særligt, er samspillet mellem guitar og klaver og bandets usædvanlige rytmik og harmonisk rige arrangementer. Jürgen Treyz, bandets guitarist, producer og musikalske bagmand har æren herfor.
Fra første sang til ekstranummeret sætter CARA højdepunkter i deres koncerter, ikke mindst gennem de spændende soloer, som hvert bandmedlem bidrager med, og overrasker altid publikum med nye lyde. Afrundet med den charmerende, humoristiske præsentation, garanterer en aften med Cara den højeste musiknydelse og den bedste underholdning. Turnéer og roste koncerter i USA, Australien, Irland, Skotland, Danmark, Tyskland, Frankrig, Benelux, Østrig, Italien og Schweiz beviser bandets succeshistorie.

Aarhus Folk Festival: Babykravlekoncert
2025-09-19 | Skt. Lukas Kirke, Skt. Lucas Kirkeplads 1, Aarhus C, 8000
Tag med din baby til koncert i Skt. Lukas Kirke – en koncert hvor babyer og voksne selv skal spille med.
Sammen skal vi opleve livemusik med rødderne plantet i både folkemusik og kirkesang, når vi lytter, synger, danser og sanser i det store kirkerum. Koncerten er for børn i alderen 0-24 mdr. i selskab med deres forældre, bedsteforældre, onkler eller tanter.
Jesper Vinter Petersen og Maria Louise Bøg Sørensen inviterer indenfor til en times musik, dans, sang og sansning i kirkens store akustik.
Vi smider skoene, sidder på gulvet og danser på gangene. Så husk inde sko/sokker med skridsikre dupper til både børn og voksne da gulvet er glat.
Koncerten tager udgangspunkt i babyernes oplevelsesverden i tæt kontakt med deres voksne. Livemusik skaber livsglæde og fælles oplevelser. Din stemme og dit nærvær er noget af det vigtigste i barnets liv – så derfor er det ikke vigtigt hvor godt du synger eller spiller, men at du synger og sammen med barnet udforsker musik og små instrumenter.
Vi tager udgangspunkt i sansemotorikken, ældgamle salmer, nye kompositioner og sjove folkesange.
Jesper Vinter Petersen har spillet harmonika hele livet og er kendt fra bl.a. orkestrene Phønix og Jydsk På Næsen. Jesper er uddannet fra konservatoriets folkemusiklinje, har næse for traditionerne og en legende videreudvikling af de musikalske rødder. Jesper arbejder til dagligt bl.a. med at videregive musik, dans, tradition og muligheden for nyskabelse ved skolekoncerter, undervisning, koncerter og baller.
Maria Louise Bøg Sørensen sang før hun talte og dansede før hun gik – som 5 årig blev hun sendt til folkedans, og siden har hun sunget og danset så snart muligheden byder sig. Hun har flere kurser og årelang erfaring som underviser i børnefolkedans og som leder af babysalmesang. Til daglig er hun præst og kulturmedarbejder ved Skt. Lukas kirke, hvor hun bl.a. byder børnefamilier ind til sang, fortælling og traditionsformidling.
Jesper og Maria Louise har gennem flere år samarbejdet om Skt. Lukas Kirkes friluftsgudstjeneste og forener for andet år i træk deres arbejdsområder i en babykoncert der spiller på alle sanserne, traditioner og nyskabelse.
Med koncerten håber de at vække nye generationers interesse for folkemusikken der har rødder i fortiden og som spiller ind i nutiden.
Efter koncerten er der mulighed for at blive til en kop kaffe/te og babysnack i sognehuset.
Barnevogne kan parkeres i haven bag kirken.
Alle kan være med, og det er gratis at deltage.
Adressen er: Skt. Lukas Kirke, Skt. Lucaskirkeplads 1, 8000 Århus C
Velkommen til babykoncert.

Lyngfest på Kronheden
2025-09-19 17:00 - 23:30 | Kronhedens Forsamlingshus, Kaaesvej 7 og 11, Ulfborg, 6990
Program:
17.30-20.00 Middag hos køkkenpigerne
20.00-21.30 Bal
21.30-22.00 Kaffepause
22.00-24.00 Bal
Priser:
Middag, bal og kaffe: 250,-
Bal og kaffe: 50,-
Børn under 15 år: 50,-
Tilmelding:
Seneste d. 12. september 2024 Ring eller send en sms til Ane Louise 22327766 eller Anita på 40 56 48 20.
Spillemand Thomas Thomsen fra Ørnhøj tog initiativ til den første Lyngfest på Kronhede tilbage i 70’erne. Thomas ønskede at skabe et arrangement, hvor glæden ved og kærligheden til den vestjyske spillemands- og baltradition kunne deles af alle uanset alder, baggrund og forudsætninger.
At det blev på Kronhede, var ikke tilfældigt; de skønne omgivelser var inspirationskilde til mange af de melodier Thomas komponerede. Helt frem til slutningen af 90’erne stod Thomas for den musikalske del af Lyngfesten og hans hustru, Kaja, for den praktiske del. Og nu….
Der holdes stadig Lyngfest på Kronhede hvert år i september; nu med Anita, datter af Kaja og Thomas, som hovedansvarlig for arrangementet. Lyngfestens kerne er den samme som i alle årene, der er gået forud: glæden ved at mødes om spillemandsmusikken og dansen. Samtidig videregives en levende tradition til nye generationer af dansere og spillemænd.
OBS
Der er mulighed for at overnatte enten i telt/campingvogn eller hos Anita. Medbring selv dyne/sovepose og linned

Bal med Martin Strange og Rune Barslund
2025-09-19 19:30 - 22:30 | Kulturmaskinen Odense, Farvergården 7, Odense, 5000
Entré 100 kr., dog kun 50 kr. for unge under 25 år, folk med tilknytning til Aftenskolen Skibhus 17:48, Grønland og Folkemusiklauget Fynboerne. Ballet er støttet af Odense Musikudvalg, Statens Kunstfond og Marie Rasmussens Fond.

Laugsaften med Ribe Danse- og Spillemandslaug
2025-09-19 19:30 - 22:30 | Rosen Alle 3, 6760 Ribe, Rosen Alle 3, Ribe, 6760
Kom og dans.
Laugsorkestret spiller op til bal. At deltage er normalt ganske gratis og ufarligt.
Spiller du et instrument, så tag det med.
Du er også velkommen til bare og lytte og kigge på.
Vi glæder os til at se dig

Dansting
2025-09-19 19:30 - 22:30 | Osramhuset, Valhalsgade 4, København, 2200 N
Tingluti inviterer til Dansting med danske og internationale folkedanse med orkestrene Frejas Musikanter og Kaffeselskabet i Osramhuset 1.sal, Valhalsgade 4, 2200 N.
Danseaften!
Der kan købes brød, øl og vand til rimelige priser.
Hvis du holder af at danse og er nysgerrig på at lære nyt, er det en oplagt mulighed, men der er ikke meget instruktion. Det er ikke nødvendigt at have en partner for at deltage.
Bus 6A holder nær Valhalsgade.
Nærmeste S-togsstation er Bispebjerg St.
Nærmeste Metrostation er Skjolds Plads (100 m)

Dreamers' Circus
2025-09-19 20:00 - 22:00 | Musikteatret, Håndværker Torv 1, Thisted, 7700, Denmark
Dreamers’ Circus drager i efteråret 2025 drager på Danmarksturné med Energiens Puls. Trioen består af Rune Tonsgaard Sørensen (violin), Ale Carr (cittern) og Nikolaj Busk (klaver og harmonika). Med rødder i folkemusik og inspiration fra jazz og klassisk musik skaber de en levende koncertoplevelse, hvor kreativitet og nærvær er i centrum. Den nysgerrige og aku-stisk drevne trio har gennem de seneste år forført og forundret publikum på tværs af folke-musik, jazz, klassisk og nutidig musik. Deres evne til at bygge bro mellem tradition og forny-else har samlet lyttere, der tør lade sig rive med af musikkens kraft.
Turnéen markerer et nyt kapitel. Bag titlen Energiens Puls ligger en tro på musikkens og kunstens evne til at sætte noget i bevægelse – i os selv og verden omkring os. Hver koncert bliver en hyldest til den første gnist – den impuls af energi, der tænder den kreative ild. Det er den kraft, der får musikeren til utrætteligt at søge den rette karakter, og den energi, der åbner lytterens hjerte for musikkens bevægelser.
Energiens Puls er mere end blot toner og rytmer – det er selve den usynlige strøm, der binder os sammen. En påmindelse om, at alting bevæger sig: følelser, idéer, mennesker, samfund. Intet står stille. Når Dreamers’ Circus træder på scenen, fyldes rummet af en energi, der sætter både hjerter, tanker og fødder i bevægelse. Publikum inviteres ind i et rum, hvor musik bliver til bevægelse, og bevægelse bliver til noget større end os selv.
Billetter kan bestilles på tlf. 5174 3305 (helst sms) eller på www.spillestedetthy.dk

Azur Azur (DK/SE)
2025-09-19 20:00 - 23:00 | Thorøhuse Forsamlingshus, Drejet 7, Assens, 5610
Indled efteråret i den helt rette eftertænksomme og melankolske stemning sammen med Azur Azur i Thorøhuse Forsamlingshus.
Azur Azur er instrumental folk med en kølig nordisk tone, som opstår i mødet mellem skandinavisk folkemusiktradition og jazzede improvisationer.
Trioen er dannet af kontrabassist Frederik Mensink, som sammen med musikerne Rasmus Brinck (Tailcoat) og Jonathan Fjord Bredholt (Hvalfugl, Sylfide) skaber et lydunivers som blander moderne folkemusik og ny nordisk jazz.
Musikken har rod i den nordiske musik, hvor drevne danserytmer ulmer under længselsfulde melodier. I et nærværende, opmærksomt og improviserende sammenspil blander nyckelharpe, klaver og kontrabas sig i blide klangfulde stemninger med rytmisk spændstighed og præcision.
Koncert: 150,-
Fællesspisning 2-retters menu: 150,- (kl. 18.00)
BILLETTER BESTILLES PÅ SMS/TLF: 61476267
Koncerten er støttet af Assens Kommune og Statens Kunstfond

SAMTALEKONCERT // Maja Kjær + David Mondrup (Aarhus Folkfestival)
2025-09-20 13:00 - 14:30 | Maritza-salen, Frederiksgade 78C, 8000 Aarhus C, Frederiksgade 78C, Aarhus C, 8000, Danmark
Samtalekoncert.
Et sammenspil mellem publikum og to helt unikke kunstnere på den danske folkemusikscene.
Her sat sammen for at snakke og spille både for og med hinanden og publikum.
Arrangeret sammen med Gyngen.
David Mondrup: Producer, komponist, musiker og underviser. David har i snart 2 årtier undervist i elektronisk musik på højskoler, musikskoler og workshops. Han er pt. den gennemgående lærer på Engelsholm Højskoles elektroniske musiklinje, ligesom han underviser i pædagogik for elektroniske komponister på Det Jyske Musikkonservatorium. For tiden er han programmør, musiker og producer i folktronicaduoen Vaev. Han har desuden spillet i bandet Mallebrok, og udgav i 2007 albummet Folktronic under kunstnernavnet monsdrum.”
https://www.monsdrum.com/
Maja Kjær Jacobsen: Dansk violinist og komponist. En af de stærkeste traditionsformidlere inden for den danske folkemusik. Spiller i en lang række sammenhæng som Maja Si Orkester, Fru skagerak og maskineri. Underviser, forfatter og nodesamler med en flot række af udgivelser bag sig.
https://www.majakjaer.dk/

50 år med ung folkedans i Roskilde må fejres! Stort 50 års Bal Lørdag d. 20. september 2025
2025-09-20 19:00 - 23:00 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Festdag med dans til 2 orkestre, Kontradans og Roskilde Spillemandslaug d. 20. september kl. 19 i Festsalen på Østervangsskolen, Astersvej 15, 4000 Roskilde. Gåafstand fra stationen.
Stort 50 års Bal
Lørdag d. 20. september 2025
Festsalen, Østervangskolen, Astersvej 15, 4000 Roskilde. Entre: 100 kr.
19:00 Ankomst.
Udskænkning af bobler. Mingling.
Kort velkomst ved formand Jens Markvard Andesen
Tale ved næstformand for Roskilde Byråds Kulturudvalg Anna Bondo Nielsen
Roskilde Spillemandslaug spiller som sædvanlig god dansemusik til velkendte folkedanse.
KontraBand fortsætter med
Traditionel musik og fede danse fra Roskilde/Lejre-egnen. Alle kan være med.
Midtvejs: gratis Kaffe/te og kage, samt kort tale ved Poul Bjerager, stifter af lauget.
23:00 Tak for i aften.
OBS! Dørene åbnes 17:30 for personer som er interesserede i fællesspisning kl. 18:00
Arrangør: Roskilde Folkedanserlaug-Lirum Larum
For baggrunds-info, se: wwww.lirumlarum.dk og www.kontradans.dk

Høstfest: Morten Alfred & Vingården spiller til dans i Sthens Kirke i Helsingør
2025-09-21 10:00 - 14:00 | sthens kirke, Egevænget 2, Helsingør, 3000
Høstfest efter højmessen med danseinstruktør og orkester. Morten Alfred & Vingården m. klarinettist Martin Strange Lorenzen, danseleder Henrik fra Stevns og voksenkoret De Levende Sthene.

Høstgudstjeneste med Flach I Østerby
2025-09-21 10:00 - 14:00 | Skårup kirke, Skårup Kirkebakke 1, Skårup Fyn, 5881
Træd ind i en verden, hvor toner, harmonier og overtoner forenes i
små instrumentale fortællinger. Med instrumenterne accordion,
nyckelharpa og hardingfele inviterer Anna Østerby og Henriette
Flach dig ind i deres nordiske lydunivers af originalmusik.
Duoen er aktuel med deres album: Ude af mine hænder. Et album, der med tæt samspil tager lytteren gennem gader af glæde, savn, håb, tyngde, lethed, nattehimler og solstråler.
Samlet i en fælles fortælling omhandler de alt det, som hvirvler omkring os og former de liv, vi lever. Om alt det, som er: Ude af mine hænder.
Høstgudstjeneste kl. 10.00 i kirken
Frokost og mere musik kl. 11.30 i kirkeladen
Maden leveres af Christians Madhus og prisen for mad og drikkelse og musik er 125 kr. pr. person. Tilmelding er nødvendig af hensyn til maden til Jytte Philipsen på mail: jyttephilipsen@hotmail.com eller gerne på sms til 28 31 63 00. SENESTE TILMELDING er mandag d. 15. september.

Åben dans med Fru. Madsens Team
2025-09-21 10:30 - 14:30 | Huset No.7 7400 Herning, Nørregade 7, Herning, 7400
Er du klar til at slippe dig løs? 💃🕺
Fru. Madsens Team inviterer dig ind i en verden af fed musik 🎶, sved på panden 😅 og et fællesskab, der giver dig energi! ✨
Tænker du, at folkedans er støvet og kedeligt? 🤔 Tro om igen!
Hos Fru. Madsens Team puster vi nyt liv i de gamle traditioner og mikser dem med moderne vibes. 😎 Her er der ingen sure miner 😠 eller stive kroppe 🤖 – kun ren danseglæde 😄 og masser af grin 😂.
Lyder det som noget for dig? 🤔 Smid fordommene over bord 🗑️ og kom og prøv kræfter med folkedansen på en helt ny måde! 🎉 🤩
Tør du give det et sving? 🌀
Priser:
Entre for medlemmer over 25 år/ikke studerende: 40 kr.
Entre for medlemmer under 25 år/studerende: 20 kr.
Entre for ikke-medlemmer over 25 år: 80 kr.
Entre for ikke-medlemmer under 25 år: 40 kr.

Aarhus Folk Festival: Grabow & Guldhammer - sangworkshop og koncert
2025-09-21 11:00 - 17:00 | Skt. Lukas Kirke, Skt. Lucas Kirkeplads 1, Aarhus C, 8000
Skt. Lukas Kirke inviterer til en workshopdag i fællesskabets tegn med afsluttende koncert.
Workshoppen er inkl. frokost og kaffe/te samt deltagelse i koncert.
Det er gratis at deltage i hele molevitten, men det kræver tilmelding, så vi kan lave de rette mængder mad.
Under workshoppen lærer deltagerne tre af Grabow & Guldhammers sange og synger dem sammen med Mia Guldhammer og Sara Grabow ved koncerten, der afslutter dagen. Vi kommer til at lege med fælles klange, enkle rytmer og små bevægelser – alt sammen i et tempo, hvor alle kan være med, uanset erfaring.
Sangene rummer både blide og kraftfulde udtryk, og der er fokus på at opleve musikken med både stemme, krop og sanser.
Workshoppen tager udgangspunkt i følgende tre sange:
Med Blomsterfavn skabes et sanseligt lydlandskab, hvor stemmerne smelter sammen i et kor, der beskriver naturens stemninger. Undervejs danser vi enkle kædedanse-trin, som bliver til en del af koncertens optræden.
Maria Magdalene inviterer til et blødt og inderligt udtryk, hvor deltagerne nynner i et fælles kor, og der opstår en smuk, varm klang.
Til Bed, Tal, Dans bygges et kraftfuldt kor-akkompagnement op, hvor rytmer, kropslige bevægelser og små trin understøtter balladens fortælling. Der bliver også sat ord på, hvordan sangens omkvæd kan sætte stemningen for historien.
Målet for dagen er at danne rammerne for en fælles musikalsk oplevelse, der bygger på nærvær, fællesskab og glæden ved at skabe noget sammen.
Mia Guldhammer er en traditionel balladesanger af Guds nåde. Med sin mørke, klangfulde stemme og smilende væsen skaber hun et nærværende musikalsk rum, hvor end hun træder ind.
Sara Grabow er en moderne troubadour, der med sin guitar under armen udforsker klangfulde rum og lydens betydning for mennesket. Hun er optaget af at give sit publikum fordybelse og ro gennem et meditativt og filosofisk musikunivers.
Kirke- og kulturmedarbejder Maria Louise Bøg Sørensen laver skøn vegansk frokost til os og sørger for at alle får en skøn musikdag uden lavt blodsukker.
Tilmelding er nødvendig og skal være os i hænde senest d. 12. september ved at skrive en mail til Maria Louise på malh@km.dk.
Workshoppen og koncerten er en del af programmet til Aarhus Folk Festival.

Åbent hus til folkedans for ca. 8- til 12-årige
2025-09-21 14:00 - 14:40 | Herlev Byskole, afd. Elv, Ederlandsvej 23, Herlev, 2730
Vi danser lettere folkedanse og lærer grundtrin som chasse, hurretrin og polka. Undervisningen er tilrettelagt med fokus på rytmik og dans… og selvfølgelig på, at vi skal have det sjovt. Fx lærer vi at gå kæde og danser både parvis og flere sammen, på række, i kreds og i kvadriller, og vi danser altid til levende musik.
Barnet må meget gerne medbringe en voksen at danse med, men ellers danser vi med hinanden. Vi danser i helt almindeligt tøj, husk bare skiftesko, du kan danse i.
Den første gang spiser vi pizza sammen, når vi har danset.
Sæsonen begynder 21. september 2025 og slutter 12. april 2026. Vi danser 11 søndage, se datoerne på vores hjemmeside. Dertil kommer generalprøve den 19. april 2026 for deltagere i opvisningen den 25. april 2026 – dette er frivilligt.
Første gang er gratis, hele sæsonen koster 615 kr. for et barn, søskende betaler 375 kr.

Søndagsdans på Museum Rebild
2025-09-21 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Åbent hus til folkedans for 12- til 17-årige
2025-09-21 14:35 - 15:20 | Herlev Byskole, afd. Elv, Ederlandsvej 23, Herlev, 2730
Juniorholdet er for børn fra cirka 12 år og opefter. Her lærer vi mange forskellige trin og dansefigurer, også nogle af de mere finurlige.
Undervisningen er tilrettelagt med fokus på rytmik, takt og musikforståelse … og selvfølgelig på, at vi skal have det sjovt. Fx lærer vi at gå kæde og danser både parvis og flere sammen, på række, i kreds og i kvadriller. Vi danser altid til levende musik og i helt almindeligt tøj, husk bare skiftesko, du kan danse i.
Første gang mødes vi kl. 14.35 og spiser pizza sammen. Resten af sæsonen, i alt 11 gange, begynder juniorholdet kl. 14.50. Se datoer på vores hjemmeside. Pris for første barn 225 kr., efterfølgende søskende 150 kr.
Der er kun afsat en halv times dans til juniorholdet, men man er velkommen til at komme kl. 14 og danse sammen med børneholdet.

Andreas Tophøj, Rune Barslund & Aske Fuglsang – Houlkær Kirke
2025-09-21 15:00 - 17:00 | Houlkær Kirke, Odshøjvej 7!, Viborg, 8800
Andreas Tophøj og Rune Barslund er to af de stærkeste navne i dansk folkemusik. De to etniske jyder optræder med violin, accordeon, bratsch, whistle og vokal. I flere år har de lagt publikum ned for deres fødder på spillesteder og festivaler i hele Skandinavien, Storbritannien, Irland, og Tyskland. Bl.a. har store internationale festivaler som Tønder Festival, Celtic Connections og Kaustinen Festival nydt godt af duoens musik. Til koncerten i Houlkær Kirke har duoen allieret sig med den gamle Viborg-dreng, Aske Fuglsang (guitar og mandolin). Mange nok vil kunne huske ham fra den keltiske trio Kasír, som Rune også var en del af.
Andreas, Rune og Aske trækker på musiktraditioner fra Danmark og andre nordatlantiske kyster. Gennem lange rejser og ophold i Irland, Amerika og Finland har frugtbare møder med keltiske og nordiske musikere og musikkulturer fundet sted. Resultatet er en musik der spejler det nordiske vejr, med strid blæst, piskende regn og himmelblå opklaring. I dette karske rum finder musikken varmen, hvirvler, gløder og bliver ekstatisk og undertiden inderlig. Sådan er også deres originale repertoire, når de tre musikalske historiefortællere inviterer på rejse i et flot og medrivende sammenspil. Særligt ved trioens liveoptrædener stråler disse tre herrer, når de underholder med beretninger om livet og skaber musik, der bliver i publikums erindring længe efter at den sidste tone klinger ud.

Åbent hus til Prs. Alexandrine Kvadrille
2025-09-21 15:30 - 17:00 | Herlev Byskole, afd. Elv, Ederlandsvej 23, Herlev, 2730
Prinsesse Alexandrine Kvadrille er en kvik søster til Les Lanciers.
Den var meget populær i begyndelsen af 1900-tallet, da den blev koreograferet som et alternativ til Les Lanciers med iørefaldende ny musik. I nyere tid er dansen igen blevet populær, og i år er den så sæsonens store dans hos Herlev Folkedanserforening.
Kom alene eller med andre. Vi får alle på gulvet. Vi danser i helt almindeligt tøj, husk bare skiftesko, du kan danse i.
Undervisning og musik varetages af Annette Thomsen og Jørgen Hanskov.
Sæsonen begynder 21. september 2025, hvor vi har åbent hus og nyder et glas bobler i pausen.
Sæsonen slutter 12. april 2026, se datoerne på vores hjemmeside. Dertil kommer generalprøve den 19. april 2026 for deltagere i opvisningen den 25. april 2026 – dette er frivilligt.
Første gang er gratis, hele sæsonen på i alt 11 søndage koster 775 kr., studerende/lærlinge dog kun 270 kr., 14- til 17-årige 440 kr.

Aarhus Folk Festival: Koncert med Grabow & Guldhammer
2025-09-21 16:00 - 17:00 | Skt. Lukas Kirke, Skt. Lucas Kirkeplads 1, Aarhus C, 8000
Samarbejdet mellem Sara Grabow og Mia Guldhammer tager os med på en musikalsk lydrejse gennem tid, toner, trin og tanker. De to kvinders stemmer fletter sig sammen under det klangfulde kirkeloft i et nærværende, levende nu med stærke melodier og kraftfulde tekster.
Musikken bevæger sig i et poetisk univers af stemmer og strengespil, med rødder tilbage fra folkemusikken ind i et filosofisk univers, der er med til at skabe ro i sjælen.
To stærke kvindestemmer – en lys og en mørk – der på deres helt egen særlige facon, trækker visdom ud af ældgamle sange, vækker øret for nykomponeret folkemusik og bevæger hjertet.
Til koncerten medvirker et kor bestående af workshopdeltagere på udvalgte sange.
Efter koncerten byder kirken på en kop kaffe/te.
Koncerten er gratis.

CARA
2025-09-21 19:30 - 22:00 | Gimle, Roskilde, Helligkorsvej 2, Roskilde, 4000
[Oversat fra tysk – bedre dansk tekst kommer snart]
Det multinationale keltiske folk band CARA fejrer 20 år på scenen.
I 2003 gik fire folkemusikere, der var nære venner, sammen om at danne CARA (gælisk: ven). Og den dag i dag spiller venskab sammen med den fælles kærlighed til traditionel musik
Irland og Skotland spiller en central rolle i bandet.
I de 20 år, de har eksisteret, har CARA ofte oparbejdet et fremragende ry med de nyskabende arrangementer, de originale kompositioner og sangskrivning samt den virtuose præstation og en karismatisk scenetilstedeværelse. De skaber
deres egen lyd, med stemmerne fra de to sangere Gudrun Walther
og Kim Edgar er i centrum. Vokalbuen spænder fra drømmende
ballader til arkaisk gælisk mundmusik til egne sange med aktuelle socialpolitisk reference.
Det, der også gør CARA til noget særligt, er samspillet mellem guitar og klaver. Bandets usædvanlige og rytmisk og harmonisk rige arrangementer.

Sæsonstart hos Farum Folkedansere
2025-09-22 19:30 - 21:30
SÆSONEN FOR FOLKEDANS HOS FARUM fOLKEDANSERE STARTER MANDAG DEN 1. SEPTEMBER FRA KL. 19.30-21.30.
vI DANSER PÅ eLLEGÅRDEN, STAVNSHOLTVEJ 168, 3520 FARUM.
UNDERVISNINGEN ER GRATIS I HELE SEPTEMBER OG RESTEN AF ÅRET HVIS MAN VIL AFPRØVE AT DANSE HOS OS ET PAR GANGE. CHRISTIAN OBEL ER UNDERVISER OG LENA RASMUSSEN LEDSAGER PÅ VIOLIN.
KOM ALENE ELLER MED PARTNER, DER ER GARANTI FOR AT DU FÅR RØRT DIG OG MØDER NYE DEJLIGE MENNESKER.
LÆS MERE OM FORENINGENS ØVRIGE ARRANGEMENTER PÅ WWW.FARUMFOLKEDANSERE.DK

Colum Sands hos Copenhagen Folk Club
2025-09-23 20:00 - 23:30 | Metronomen, Godthåbsvej 33, Frederiksberg, 2000
Grib chancen for et sjældent besøg fra den poetiske og engagerede sanger/sangskriver/storyteller Colum Sands. Han er en enestående musiker, som også er del af den berømte The Sands Family fra County Down.

Folk Ensemble - Sønderborg Slot
2025-09-24 08:00 - 17:00 | Sønderborg Slot, Sønderbro 1, Sønderborg, 6400
Det nye professionelle folk ensemble har fået en flyvende start.
Foråret har været præget af både nyskabende koncerter og kunstnerisk udvikling, hvor ensemblet har fundet sin lyd og styrket det musikalske samspil.
Reaktionerne har været overvældende positive, og interessen vokser – både fra publikum, fagfolk og kulturmiljøer.
Med støtte fra Region Syddanmarks Kulturpulje, Augustinus Fonden og Saugmann Bjerregaard Fonden arbejder ensemblet nu målrettet på at bringe folkemusikken ud til endnu flere mennesker.
I 2025 tager de rundt i hele regionen – både til skoler, spillesteder og kulturinstitutioner – med koncerter, undervisning og fælles projekter, der gør musikken levende og nærværende for alle aldersgrupper.
Ensemblets mission er klar: at holde folkemusikken i live og gøre den relevant i nutiden. Gennem deres arbejde skaber de bro mellem tradition og samtid og inviterer nye generationer med ind i musikkens fællesskab. Det handler ikke om at bevare musikken i en montre – men om at lade den leve og udvikle sig i mødet med mennesker i dag.
Ensemblets medlemmer er:
– Annelene Toft Christensen – Violin & Bratsch
– Maja Aarøe Freese – Cello & Sang
– Anja Præst Mikkelsen – Klarinet & Basklarinet
– Frederik Mensink – Kontrabas & Diatonisk Harmonika
– Anders Ringgaard Andersen – Harmonika & Basun
Publikum kan forvente en intens, livlig og følelsesladet oplevelse, hvor de danske musiktraditioner møder en moderne klang og arrangementer.
Entré: Indgang billet til museet.
Sted: Riddersalen – Sønderborg Slot
Tid: 11:00-12:00

DANS FOR SINDET - Et dansefællesskab i Rebild.
2025-09-24 15:30 - 17:00 | Museum Rebild, Rebildvej 25B, Rebild, Skørping, 9520
Vi danser lette fællesdanse til levende dansk folkemusik.
Kom og bliv i godt humør, mød nye venner og få dig rørt i fællesdanse til levende spillemandsmusik.
Dansene er så enkle, at alle kan være med. Tag gerne en ven med. Midtvejs holder vi kaffepause med fællessang, fortælling og musikalsk underholdning. Det hele foregår på Spillemandsmuseet i Rebild.
Målgruppe: Voksne med psykisk sårbarhed
Hvor: Museum Rebild, Rebildvej 25B, 9520 Skørping
Tidspunkt: Onsdage kl. 15.30-17.00
Datoer: 24/09, 8/10, 22/10, 5/11, 19/11 og 3/12Danseinstruktør: Karin Skovmand
Danseinstruktør: Karin Skovmand
Musik: Else Schmidt
Brobygger: Mette Margarete Duus-Jensen – mobil: 29872075
Pris: 250.- kr. for 6 gange.
Kaffe : 15.- kr.
Tilmelding:
LOF.dk/mariagerfjord-rebild
eller mobil: 24479969

Så er der bal I Frølageret
2025-09-24 19:00 - 21:30 | Kulturmaskinen Odense, Farvergården 7, Odense, 5000
Folkemusiklauget Fynboerne spiller op til dans. Allerede kl. 18.30 kan du lære nogle enkelte trin, så du bedre kan være med, når ballet starter kl. 19.00. Støt os ved at handle I baren.

An Currachan – irsk folkemusik
2025-09-25 19:00 - 20:30 | Guldager Kirke, Kirkevænget 7, Esbjerg, 6710, Denmark
An Currachan spiller irsk folkemusik, både traditionel og egne kompositioner/sange. Bandet består af Paul Kelly på whistles, mandolin, sækkepibe, bodhran og bas. Torben Duch på klaver, bas, banjo og stompbox. Mads Anderskouv på akustisk guitar. Natascha Estrup på sang og Siri Duch på violin.

Afenginn
2025-09-25 19:30 - 21:30 | Klaverfabrikken, Hillerød, Fredensvej 12A, Hillerød, 3400
Afenginn – Ekstatisk koncertoplevelse på Klaverfabrikken
Torsdag den 25. september 2025 kl. 19:30 kan du opleve et af Skandinaviens heftigste livebands, Afenginn, på Klaverfabrikken. Bandet, der har etableret sig som en unik live-oplevelse med over 700 koncerter verden over, er klar med ny musik og en energi, der er svær at beskrive.
Med en musikalsk rejse, der strækker sig fra det skrøbeligt tyste til det eksplosive og patosmættede, vil Afenginn tage dig med på musikalsk rejse, der søger mod trancen, dansen og frigørelsen. Med instrumenter som klarinet, mandolin, violin, bas, cello, klaver og trommer – samt sporadisk vokal – skaber Afenginn musik, du bare skal mærke og være en del af.
Som orkesterleder Kim Nyberg fortæller, er det vigtigt for bandet, at musikken sker i nuet. Der er ingen plads til playback, og tingene kan gå galt – men det er netop det, der gør koncerterne til en stærk kollektiv oplevelse. Afenginn har altid haft et mål om at skabe musik, der får publikum til at føle sig frie og trancet. Dansen og bevægelsen bliver en frigørelse. Den kommende koncert vil byde på et udvalg af kompositioner fra bandets imponerende katalog, inklusiv numre fra det prisvindende album Opus. Koncerten bliver et kraftfuldt og følelsesladet møde mellem det skrøbelige og det intense, og Afenginns mål er at rive publikum med ind i en oplevelse, hvor hæmningerne bliver sluppet, og alle kan give sig hen til musikkens kraft.

Gaddafi Núñez (PE) // International Musikfestival Sonamos Latinoamerica 2025
2025-09-25 20:00 - 22:00 | Union, Nørre Alle 7, Nørrebro, 2200
25.-28. september indtager den Internationale Musikfestival Sonamos Latinoamerica Union med et stærk program.
Torsdag d. 25.
En aften med musik og litteratur – til minde om Eduardo Galeano
I anledning af 10-året for den uforglemmelige uruguayanske forfatter Eduardo Galeanos bortgang, inviterer Sonamos Latinoamerica til en særlig koncert og oplæsning. Den peruanske sanger og sangskriver Gaddafi Núñez præsenterer et intimt og stemningsfuldt program, hvor musik og litteratur smelter sammen i et poetisk møde.
Den Internationale Musikfestival Sonamos Latinoamerica 2025 arrangeres af CkulturA i samarbejde med Union, Cinemateket, Building Communities, Festival de Literatura Cph, Københavns Universitet, Forró Copenhague og ambassaderne fra Brasil, Argentina og Colombia.
Med støtte fra Københavns Kommune, Kunstfonden og Nørrebro Lokaludvalg.
Det praktiske
Alle koncerterne forgår i Union, Nørre Allé 7, 2200 København N
Billetter til koncerterne kan købes via Billetto.dk til 120 kr. i forsalg eller 180 kr. i døren.
Program: www.ckultura.org
